ଭୁବନେଶ୍ୱର, ଏପ୍ରିଲ ୨୦ (ଲୋକାଲ ୱାୟାର) : ଲକ୍ ଡାଉନ୍କୁ ନେଇ ପୂର୍ବରୁ ଥିବା କଟକଣାକୁ ସାମାନ୍ୟ କୋହଳ କରିଛି ଉଚ୍ଚଶିକ୍ଷା ବିଭାଗ ।
କରୋନା ପାଇଁ ପ୍ରତ୍ୟେକ୍ଷ ଭାବେ ଶିକ୍ଷାଦାନ କରି ହେବ ନାହିଁ । ହେଲେ ଆବଶ୍ୟକ ପଡ଼ିଲେ ଅନ୍ଲାଇନ୍ରେ ପଢାଇବାକୁ ନିର୍ଦ୍ଦେଶ ଦେଇଛନ୍ତି ସଚିବ ।
ଏବେ ଥିଓରି ଓ ପ୍ରାକ୍ଟିକାଲ ପରୀକ୍ଷା ହେବ ନାହିଁ । ଏହାସହ ହଷ୍ଟେଲରେ କୌଣସି ଛାତ୍ରଛାତ୍ରୀ ରହି ପରିବେ ନାହିଁ ବୋଲି ଚିଠିରେ ଉଲ୍ଲେଖ କରାଯାଇଛି ।
ଗୁରୁତ୍ୱପୂର୍ଣ୍ଣ ସାର୍ଟିଫିକେଟ ଅନଲାଇନରେ ନେଇ ପାରିବେ ଛାତ୍ରଛାତ୍ରୀ । ସର୍ଟ ନୋଟିସରେ ପରୀକ୍ଷା ପାଇଁ ପ୍ରସ୍ତୁତ ରହିବାକୁ କହିଛି ଉଚ୍ଚଶିକ୍ଷା ବିଭାଗ ।
ଲକ୍ ଡାଉନ ପରେ ଯଥାଶୀଘ୍ର ପରୀକ୍ଷା ହୋଇପାରେ । ଯେଉଁ ସବୁ ପରୀକ୍ଷା ରହିଛି ତାହାର ମୂଲ୍ୟାଙ୍କନ ହେବ । ଜୋନ୍ ସ୍ତରୀୟ ମୂଲ୍ୟାଙ୍କନକୁ ଅନୁମତି ନାହିଁ ବୋଲି ବିଭାଗ କହିଛି ।
ଗ୍ରୁପ-ଏ ର ସମସ୍ତ ଅଧିକାରୀ କାର୍ଯ୍ୟକ୍ଷେତ୍ରକୁ ଆସିବେ । ଗ୍ରୁପ-ବି, ସି, ଡ଼ିର ଏକ ତୃତୀୟାଂଶ କର୍ମଚାରୀ ମଧ୍ୟ କାର୍ୟାଳୟରେ ଯୋଗ ଦେବେ ।
